Browns familie vil at politiet skal ha kamera på uniformen
Tirsdag kveld holdt Michael Browns foreldre Lesley McSpadden og Michael Brown Sr. en pressekonferanse sammen med familiens advokater Benjamin Crump og Anthony Gray, samt kjendispredikant Al Sharpton. - I stedet for å strebe etter å lage mye bråk, streber vi etter å gjøre en forskjell, sa Crump. Advokaten sa at Browns familie nå etterlyser en «Michael Brown»-lov, som krever at hver eneste polititjenestemann i alle byer i USA skal ha på seg kroppskamera når de er i tjeneste. Debatten rundt kameraer som man fester på kroppen og som viser politibetjentens handlinger, er stadig pågående i USA. Rialto i California har hatt et prøveprosjekt hvor 40 av byens politifolk ble utrustet med slike kameraer. Det har ført til et kraftig fall av anmeldelser av politifolk. Under pressekonferansen, som ble avholdt i en kirke, var det høy temperatur blant de fremmøtte. På et tidspunkt ble den avbrutt, og en person ble geleidet ut av området.VG var til stede under de voldelige demonstrasjonene i natt som førte til 61 pågripelser. Storjuryen avgjørelse satte sinnene i kok hos amerikanerne. Flere fortalte VG at de ikke lenger har tro på rettssystemet. Demonstranter begynte å kaste flasker og andre objekter mot politifolkene som hadde tatt oppstilling utenfor stasjonen i full opprørsutrustning. Da demonstrantene forsøkte å velte en politibil, for så knuse den med murstein og sette den i flammer, svarte politiet med røykbomber og svært mye tåregass. I løpet av natten ble minst fem bygninger satt i brann, i tillegg til flere andre biler.CNN skriver at det er ventet over 100 demonstrasjoner i 32 forskjellige stater i USA. Det er ventet protester i blant annet Washington DC, Florida og Canada. Ifølge hjemmesiden som organiserer demonstrasjonen har engasjementet også spredt seg ut over landegrensene, blant annet til Japan. - Dette er ikke en serie av tilfeldigheter. Dette er et systematisk problem mot svarte mennesker, så må vi finne en systematisk løsning, og den løsninger er samfunnets kontroll av politiet, sier Chimurenga Walker, en av arrangørene til kanalen ABC. Som å
Familien til Michael Brown vil ha på plass en lov som krever at alle politimenn har på seg et kroppskamera i tjeneste.